- Hindi News
- National
- विधायक पारख के घर के बाहर से गायब हुई डिप्टी चेयरमैन की बाइक 2 दिन बाद मिली
विधायक पारख के घर के बाहर से गायब हुई डिप्टी चेयरमैन की बाइक 2 दिन बाद मिली
शहरपुलिस का चोरों में कितना खौफ है और चोरी-लूट के बाद नाकाबंदी का प्लान कैसा है, इसका अंदाजा मंगलवार रात 8 बजे पॉश कॉलोनी आदर्शनगर पॉश रहने वाले विधायक ज्ञानचंद पारख के घर के बाहर से नगरपरिषद डिप्टी चेयरमैन मूलसिंह भाटी की बाइक गायब होने से ही लगाया जा सकता है। भाटी की बाइक के स्थान पर नागौर नंबर की एक अन्य बाइक खड़ी मिली। हालांकि गुरुवार शाम पुराना बस स्टैंड पर स्थित सुराणा सराय के पास भाटी की बाइक खड़ी मिली लेकिन हैरत की बात यह कि दो दिन तक इस मामले की पुलिस को रिपोर्ट तक नहीं दी गई।
भाटी का कहना है कि दूसरी बाइक खड़ी होने से उन्हें लगा कि कोई कार्यकर्ता भूलवश उनकी बाइक ले गया होगा। वे अपनी बाइक को चाभी लगा ही छोड़ गए थे। हालांकि हुआ भी यही। एक ठेकेदार का कर्मचारी गफलत में उनकी बाइक उठा ले गया। उसके बदले दूसरी बाइक छोड़ गया। दो दिन से यह बाइक भी बांगड़ चौकी पुलिस के सुपुर्द थी। इसे भी वह ले गया।
दोदिन तक छिपाते रहे सब मामले को
भाटीकी मानें तो यकीन था कि बाइक बुधवार सुबह तक वापस जाएगी। उन्होंने बांगड़ चौकी में मौखिक सूचना भी दी। बुधवार तक बाइक नहीं आई तो पुलिस ने अपने स्तर पर ढूंढा भी। लेकिन लोगों में चर्चा का विषय नहीं बने इसलिए बात को दबाए रखा।
शेष|पेज18
भास्करसरोकार- विधायक महोदय, कई प्रस्तावों के बावजूद शहर में तो अब तक सीसीटीवी कैमरे नहीं लगे, आप ही पहल कर दीजिए
पिछले वर्ष एटीएम लूट और फिर दीपक सोनी हत्याकांड के बाद से ही शहर के मुख्य चौराहों पर सीसीटीवी कैमरे लगाने का प्रस्ताव है। पुलिस ने इसको लेकर दो-तीन बार प्रस्ताव बनाए। इसके बाद नगर परिषद ने भी पहल की। टेंडर प्रक्रिया शुरू करने के दावे भी किए। लेकिन अब तक शहर में सीसीटीवी कैमरे लगे नहीं। नगर परिषद के कैमरे तो जब लगेंगे तब शहरवासियों को फायदा होगा लेकिन शहर के सक्षम व्यापारी नागरिक भी अगर अपने घरों पर सीसीटीवी कैमरे लगा सकें तो काफी हद तक अपराधियों पर निगरानी में मदद मिलेगी। विधायक आवास के बाहर भी कैमरे लगे होते तो दो दिन ऐसा नाटकीय घटनाक्रम नहीं चला होता। उम्मीद है विधायक अपने आवास से इस अभियान की शुुरुआत करें।
tgl_Latn sot_Latn bho_Deva bho_Deva hin_Deva hin_Deva hin_Deva hin_Deva hne_Deva hin_Deva hin_Deva